PARLAMENTUL ROMÂNIEI

CAMERA DEPUTAŢILOR
Comisia  pentru  cultură, arte, mijloace de informare în masă

A V I Z

asupra proiectului de Lege privind realizarea Catedralei Mântuirii Neamului

Proiectul de Lege privind realizarea Catedralei Mântuirii Neamului (P.L. – X 611/2004) a fost trimis Comisiei pentru cultură, arte, mijloace de informare în masă cu adresa nr. P.L. – X 611/13.10.2004, Comisia pentru cultură, arte, mijloace de informare în masă fiind sesizată pentru aviz. Cu acest proiect de Lege a fost sesizat în fond Comisia pentru administraţie publică, amenajarea teritoriului şi echilibru ecologic.

Proiectul de Lege face parte din categoria legilor organice, potrivit prevederilor art. 73 alin. (3) din Constituţie. 

Proiectul de Lege a fost adoptat de Senat în şedinţa din 11 octombrie 2004.

Proiectul de Lege a fost dezbătut, în procedură de urgenţă, în şedinţa Comisiei din 19 octombrie 2004. 

În redactarea avizului, Comisia a ţinut cont de avizul Consiliului Legislativ.

Proiectul de Lege este de competenţa decizională a Camerei Deputaţilor.

În conformitate cu prevederile art. 52 din Regulamentul Camerei Deputaţilor, la dezbaterea proiectului de Lege au participat d-nul Ioan Opriş, secretar de stat în Ministerul Culturii şi Cultelor, precum şi d-nul Remus Cernea, director executiv, şi   d-na Ramona Şchiopu, din partea organizaţiei Solidaritatea pentru libertatea de conştiinţă.

La lucrările Comisiei au fost prezenţi 20 deputaţi, din totalul de 20 de membri ai Comisiei. 

Avizul Comisiei a fost adoptat cu majoritatea voturilor celor prezenţi în sală în momentul votului (7 voturi pentru, 3 voturi contra şi 1 abţinere). 

În urma dezbaterii, Comisia pentru cultură, arte, mijloace de informare în masă avizează favorabil proiectul de Lege pentru realizarea Catedralei Mântuirii Neamului, cu amendamentele anexate.

I.  A M E N D A M E N T E   A D M I S E

la proiectul de Lege privind realizarea Catedralei Mântuirii Neamului  

Nr.

crt.

Textul propus 





0

1. 
Art. 1.  – …

(2) Fondurile destinate construirii Catedralei Mântuirii Neamului vor fi finanţate de către Patriarhia Bisericii Ortodoxe Române, precum şi, în completare, de la bugetul de stat.


Art. 1 alin. (1) se modifică şi va avea următorul cuprins:

Art. 1.  – …

(2) Fondurile destinate construirii Catedralei Mântuirii Neamului se asigură de către Patriarhia Bisericii Ortodoxe Române, precum şi, în completare, de la bugetul de stat, potrivit legii.

(Amendament propus de d-nii deputaţi Adrian Gurzău şi Ioan Onisei)
Pentru o exprimare corectă şi pentru a asigura legalitatea utilizării fondurilor.
Camera Deputaţilor

2. 
Art. 1. ..

(3) Guvernul României şi celelalte autorităţi ale administraţiei publice centrale şi locale implicate au obligaţia de a acorda, la solicitarea Patriarhiei Bisericii Ortodoxe Române, sprijinul necesar, în condiţiile prevăzute de lege. 
Art. 1 alin. (3) se elimină.
(Amendament propus de d-nii deputaţi Kelemen Hunor, Márton Árpád Francisc şi Ioan Onisei)
Menţinerea prevederii din proiectul de Lege ar duce la încălcarea legislaţiei care reglementează autonomia locală. 
Camera Deputaţilor

3.     
Art. 4. – Pe data intrării în vigoare a prezentei legi se modifică în mod corespunzător Hotărârea Guvernului nr. 468/2003 privind transmiterea unui teren proprietate publică a statului în administrarea Patriarhiei Bisericii Ortodoxe Române, publicată în Monitorul Oficial al României, Partea I, nr. 289 din 25 aprilie 2003, cu modificările ulterioare. 
Art. 4 se elimină.
(Amendament propus de d-nul deputat Márton Árpád Francisc)


Din motive de tehnică legislativă, prevederea fiind redundantă.
Camera Deputaţilor.

II.  A M E N D A M E N T E   R E S P I N S E

Nr.

crt.

Textul propus 





1.
Art. 1.  – (1) Catedrala Mântuirii Neamului, simbol al celor două mii de ani de credinţă creştină pe pământul românesc, se va construi în municipiul Bucureşti, Calea Şerban Vodă, Parcul Carol, sector 4.  

Art. 1 alin. (1) se modifică şi va avea următorul cuprins:

Art. 1.  – (1) Catedrala Mântuirii Neamului se va construi în municipiul Bucureşti, Calea Şerban Vodă, Parcul Carol, sector 4.  
(Amendament propus de d-nul deputat Márton Árpád Francisc)
Pentru eliminarea unui text fără valoare de reglementare.

Sintagma în cauză motivează textul întregii legi.
Camera Deputaţilor

2.
Art. 1.  – (1) Catedrala Mântuirii Neamului, simbol al celor două mii de ani de credinţă creştină pe pământul românesc, se va construi în municipiul Bucureşti, Calea Şerban Vodă, Parcul Carol, sector 4.  

Art. 1 alin. (1) se modifică şi va avea următorul cuprins:

Art. 1.  – (1) Catedrala Mântuirii Neamului se va construi în municipiul Bucureşti.  
(Amendament propus de d-nul deputat Kelemen Hunor)
Pentru eliminarea unui text fără valoare de reglementare şi pentru respectarea autonomiei locale.

Fără această precizare, restul articolelor din lege nu şi-ar mai avea rostul.
Camera Deputaţilor

